

PAKALPOJUMA LĪGUMS Nr. __________ 

Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums
					
[bookmark: _Hlk197936469]Rīgas valstspilsētas pašvaldības Centrālā administrācija (turpmāk – Pasūtītājs), tās p.i. […], no vienas puses un 
SIA “ANDERMAN”, reģistrācijas numurs: 40103362302, juridiskā adrese: Blaumaņa iela 10-37, Jelgava, LV -3001, kuru pārstāv tās Valdes loceklis […]uz statūtu pamata (turpmāk – Izpildītājs), no otras puses, abi kopā turpmāk – Līdzēji, pamatojoties uz iepirkuma „Teritorijas uzkopšanas darbi”, identifikācijas Nr. CAIP 2025/07, rezultātiem, noslēdz šādu Pakalpojuma līgumu (turpmāk – Līgums) par turpmāk minēto:

1. Līguma priekšmets

Pasūtītājs uzdod un Izpildītājs apņemas sniegt šajā Līgumā noteiktajā kārtībā un termiņos teritorijas uzkopšanas pakalpojumus Rīgā - Dzirciema ielā 28, Zemgaļu ielā 1, Eduarda Smiļģa ielā 46, Ieriķu ielā 43a, Aglonas ielā 4b un Pāles ielā 9 (turpmāk – Pakalpojumi) saskaņā ar Līgumu un tā pielikumiem (Tehniskā specifikācija, Finanšu piedāvājums) un spēkā esošajiem normatīvajiem aktiem.

2. Līguma summa un samaksas kārtība

2.1. Līguma kopējā summa ir EUR 107976,00  (viens simts septiņi tūkstoši deviņi simti septiņdesmit seši euro un 00 centi) bez pievienotās vērtības nodokļa (turpmāk – PVN), PVN 21% EUR 22674.96 (divdesmit divi tūkstoši seši simti septiņdesmit četri euro un 96 centi) un summa kopā ar PVN, ieskaitot nodokļus, nodevas un visus citus ar Pakalpojuma sniegšanu un Līguma izpildi saistītos izdevumus ir EUR 130650.96 (viens simts trīsdesmit  tūkstoši seši simti piecdesmit euro un 96 centi) saskaņā ar Līguma  1.pielikumu – Tehniskā specifikācija un 2.pielikumu Finanšu piedāvājums, kas ir Līguma neatņemamas sastāvdaļas.
2.2. Līguma kopējā summā ir iekļauti visi nodokļi, nodevas un citi ar Pakalpojuma sniegšanu saistītie izdevumi. Pasūtītājs par Līgumā noteiktā Pakalpojuma sniegšanu veic Izpildītājam samaksu par faktiski sniegtajiem pakalpojumiem. Noformējot rēķinu, tajā jānorāda:
Saņēmējs: Rīgas valstpilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ.Nr.: LV90011524360
Banka: Luminor Bank AS Latvijas filiāle
Bankas kods: RIKOLV2X
Konts: LV26RIKO0020100001010
RD iestāde: Rīgas valstspilsētas pašvaldības Centrālās administrācijas Nodrošinājuma pārvalde
RD iestādes adrese: Rātslaukums 1, Rīga, LV-1050
RD iestādes kods: 1502
2.3. Par sniegto pakalpojumu Pasūtītājs veic maksājumu Izpildītāja bankas kontā 15 (piecpadsmit) darba dienu laikā pēc Pakalpojuma sniegšanas, pamatojoties uz Izpildītāja izsniegto un Pasūtītāja pārstāvja apstiprināto un elektroniski iesniegto pavadzīmi-rēķinu.
2.4. Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
2.5. Izpildītājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:
2.5.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
2.5.2. augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;
2.5.3. -	izmanto manuālu rēķina informācijas ievades Web formu portālā www.eriga.lv sadaļā “Rēķinu iesniegšana”;
2.5.6. portālā Latvija.lv Pasūtītāja e adresē – EINVOICE@90011524360.
2.6. Līgumā noteiktā kārtībā iesniegts elektroniskais rēķins nodrošina Līdzējiem elektroniskā rēķina izcelsmes autentiskumu un satura integritāti.
2.7. Līdzēji vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši šī Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
2.8. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
2.9. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.10. Veicot samaksu, Pasūtītājs ir tiesīgs ieturēt Izpildītājam aprēķināto līgumsodu.

3. Līguma izpildes termiņš, vieta un nosacījumi

3.1. Līguma izpildes termiņš: 24 (divdesmit četri) mēneši no Līguma 3.2.apakšpunktā norādītā Pakalpojuma izpildes uzsākšanas termiņa, vai līdz Līguma kopējās summas izlietošanai, atkarībā no tā, kurš no nosacījumiem iestāsies pirmais.
3.2. Pakalpojuma izpildes uzsākšanas termiņš no 2025.gada 1.jūnija.
3.3. Izpildītājs nekavējoties rakstveidā paziņo Pasūtītājam par apstākļiem, kas traucē vai varētu traucēt izpildīt Pakalpojumu Līguma 3.1. apakšpunktā noteiktajā termiņā.
3.4. Izpildītājs neatbild par Pakalpojuma izpildes termiņa kavējumu, kas radies Pasūtītāja vainas dēļ.
3.5.  Pasūtītājs pieņem Pakalpojumu, parakstot Pakalpojuma nodošanas-pieņemšanas aktu, ja Pakalpojums izpildīts kvalitatīvi un atbilst Līgumā noteiktajām prasībām. Pieņemšanas – nodošanas aktu no pasūtītāja puses paraksta Nodrošinājuma pārvaldes vadītājs […].
3.6. Ja pieņemot Pakalpojumu Pasūtītājs atklāj Pakalpojuma neatbilstību Līguma nosacījumiem, Pasūtītājam ir tiesības neparakstīt Pakalpojuma nodošanas-pieņemšanas aktu. Šajā gadījumā Pasūtītājam 3 (trīs) darba dienu laikā ir jāiesniedz Izpildītājam rakstiska pretenzija, norādot trūkumus vai neatbilstību Līguma nosacījumiem, un Līdzēji rakstiski vienojas par Līguma saistību izpildes un/vai norēķinu kārtību un apjomiem.
3.7. Ja Pasūtītājs Izpildītāja iesniegto Pakalpojuma nodošanas-pieņemšanas aktu 3 (trīs) darba dienu laikā no tā saņemšanas nav parakstījis vai izteicis rakstveida pretenzijas, tiek uzskatīts, ka Pakalpojums ir saņemts pienācīgā kvalitātē, apjomā, laikā un veidā.

4. Izpildītāja tiesības un pienākumi

4.1. Izpildītāja tiesības:
4.1.1. saņemt atlīdzību par sniegto Pakalpojumu;
4.2. Izpildītāja pienākumi:
4.2.1. nodrošināt Pakalpojuma sniegšanu laikā, vietā, termiņā saskaņā ar Līguma nosacījumiem;
4.2.2. nodrošināt sniegtā Pakalpojuma augstu kvalitāti;
4.2.3. ar Līgumu uzņemto saistību izpildi nodrošināt ar profesionāli augsti kvalificētiem un pieredzējušiem darbiniekiem;
4.2.4. nodrošināt Pasūtītājam brīvu iespēju iepazīties ar Pakalpojuma izpildes gaitu;
4.2.5. izskatīt Pasūtītāja pretenzijas, ja tādas rodas Līguma izpildes gaitā. 

5. Pasūtītāja tiesības un pienākumi

5.1. Pasūtītājam Līguma izpildes laikā objektīvu iemeslu dēļ (zudusi nepieciešamība veikt uzkopšanu kādā objektā, vai arī tiek samazināta vai palielināta kopjamā teritorija) ir tiesības samazināt vai palielināt iepirkuma priekšmeta apjomu (konkrētu adresi un/vai teritorijas plātību), bet ne vairāk kā +/- 50 % (piecdesmit) procentu robežās no Līguma kopējās summas bez PVN.
5.2. Pasūtītāja tiesības:
5.2.1. jebkurā brīdi Līguma darbības laikā iepazīties ar Pakalpojuma izpildes gaitu;
5.2.2. izteikt pretenzijas, iesniedzot tās rakstiski ne vēlāk kā 3 (trīs) darba dienu laikā no tā notikuma iestāšanās brīža, kas bija šīs pretenzijas cēlonis.
5.3. Pasūtītāja pienākums ir savlaicīgi apmaksāt Izpildītāja iesniegtos rēķinus par sniegto Pakalpojumu.

6. Līdzēju atbildība

6.1. Izpildītājs atbild par Pakalpojuma izpildes kvalitāti un sedz Pasūtītājam visus zaudējumus, kas tam radušies sakarā ar Līguma nosacījumu neizpildi.
6.2. Ja ir noticis Pakalpojuma sniegšanas termiņa kavējums, ar ko saprot, ka Pakalpojums netiek sniegts attiecīgajā dienā vispār, Izpildītājs maksā Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% (desmit procenti) no rēķina summas. Par izpildes dienu uzskatāma diena, kad abpusēji ir parakstīts nodošanas - pieņemšanas akts.
6.3. Ja ir noticis apmaksas termiņa kavējums, Pasūtītājs maksā Izpildītājam līgumsodu 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% (desmit procenti) no rēķina summas. 
6.4. Pasūtītājs un Izpildītājs neatbild par Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder: valsts varas un pārvaldes pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (ugunsnelaime, plūdi Pasūtītāja vai Izpildītāja objektos utt., kas saistīti ar Līguma izpildes nodrošināšanu), Latvijas vides, ģeoloģijas un meteoroloģiskais centra izplatītais oranžais vai sarkanais brīdinājums sakarā ar hidrometeoroloģiskiem apstākļiem.
	6.5. Līdzējs, kurš atsaucas uz Līguma 6.4. apakšpunktā minētiem apstākļiem, par to iestāšanos otram Līdzējam paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.
6.6. Gadījumā, ja Izpildītājs piesaista ar Līgumu uzņemto saistību izpildē trešās personas, tas atbild par trešās personas nodarītajiem zaudējumiem vai saistību nepienācīgu izpildi.

7. Līguma izpildē iesaistītā apakšuzņēmēju nomaiņas un jauna apakšuzņēmēju piesaistes kārtība

7.1. Izpildītājs nodrošina, ka Līguma izpildē piedalās Izpildītāja piedāvājumā norādītie apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām.
7.2. Izpildītājs veic Līguma izpildē piesaistītā apakšuzņēmēju nomaiņu, vai jauna apakšuzņēmēja piesaisti PIL 62. pantā noteiktajā kārtībā un gadījumos.
7.3. Gadījumā, ja Līguma izpildē piesaistīto apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
7.4. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
7.5.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.6. Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas PIL 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
7.7. Lai veiktu apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
7.8. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.9. Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
7.10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
7.11. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.
7.12. Ja Pasūtītājs Līguma izpildes laikā Objektā konstatē Izpildītāja piedāvājumā nenorādītu un/vai šajā sadaļā noteiktajā kārtībā ar Pasūtītāju nesaskaņotu apakšuzņēmēju, Izpildītājam tiek noteikts līgumsods EUR 300 (trīs simti) apmērā par katru konstatēto gadījumu.

8. Līguma grozīšanas un papildināšanas kārtība un kārtība, 
kādā pieļaujama atkāpšanās no Līguma

8.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi) un ja veiktie grozījumi atbilst kaut vienam no šādiem gadījumiem:
8.1.1. grozījumi ir nebūtiski;
8.1.2. grozījumi ir būtiski un tie ir paredzēti Līgumā;
8.1.3. grozījumi ir būtiski un tiek izdarīti, jo Pasūtītājam ir nepieciešami papildu, pakalpojumi, kas nebija iekļauti Iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau Iepirkumā iegādātiem, pakalpojumiem, vai Izpildītāja maiņa radītu ievērojamas grūtības;
8.1.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
8.2.  Pusēm, savstarpēji vienojoties, maksimālās pieļaujamās Līgumcenas izmaiņas ir pieļaujamas saskaņā ar Publisko iepirkumu likuma 61. panta ceturto un piekto daļu.
8.3.  Pusēm, lemjot par Līguma grozījumu veikšanu, jāievēro Publisko iepirkumu likuma 61. panta trešās un piektās daļas noteikumi.
8.4. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties, izņemot Līgumā noteiktos gadījumus, kad Pusēm ir tiesības veikt darbības vienpusēji.
8.5. Līdzēji 5 (piecu) kalendāro dienu laikā rakstveidā informē viens otru par apstākļiem (izmaiņām), kuri var ietekmēt šī Līguma būtiskos noteikumus. 
8.6. Pasūtītājam ir tiesības nekavējoties vienpusēji atkāpties no Līguma šādos gadījumos:
8.6.1. ja ir notikusi Izpildītāja labprātīga vai piespiedu likvidācija;
8.6.2. ja pret Izpildītāju ir uzsākta maksātnespējas vai bankrota procedūra;
8.6.3. ja Izpildītājs nav sniedzis Pakalpojumu vispār;
8.6.4. ja tas konstatē, ka sniegtais Pakalpojums neatbilst tehniskās specifikācijas (Līguma 1.pielikums) un Līguma noteikumiem un Izpildītājs pēc brīdinājuma saņemšanas nav sniedzis Pakalpojumu atbilstoši Līguma noteikumiem;
8.6.5. Starptautisko un Latvijas Republikas nacionālo sankciju likumā paredzētajos gadījumos.
8.7. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veikto Līgumam atbilstošu Pakalpojumu, ņemot vērā Līguma minētos naudas summas samazinājumus.

9.Noslēguma noteikumi

9.1.  Jautājumus, kas nav atrunāti Līgumā, bet var rasties tā izpildes nodrošināšanas sakarā, Līdzēji risina saskaņā ar Latvijas Republikas normatīvo aktu prasībām.
9.2.  Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
9.3.  Gadījumā, ja Līdzēji nevar vienoties par konkrētu domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.
9.4.  Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumus pāriet tiesību un saistību pārņēmējam.
9.5. Izpildītāja kontaktpersona – […].  
9.6.  Pasūtītāja kontaktpersona – […].
9.7. Juridiskās adreses vai norēķinu rekvizītu maiņas gadījumā Līdzēju pienākums ir 3 (trīs) darba dienu laikā paziņot par to otram Līdzējam.
9.8. Līgums sagatavots uz 5 (piecām) lapām ar 2 (diviem) pielikumiem: 1. pielikums Tehniskā specifikācija uz 12 (divpadsmit) lapām un 2. pielikums Finanšu piedāvājums uz 1(vienas)lapas. Pielikumi ir Līguma neatņemamas sastāvdaļas. Līgums ir parakstīts elektroniski ar drošu elektronisko parakstu un satur laika zīmogu.

10.Līdzēju rekvizīti un paraksti

	Pasūtītājs
	Izpildītājs

	Rīgas valstspilsētas pašvaldības Centrālā administrācija
	SIA “ANDERMAN”

	[…]
	[…]

	[…]
	[…]

	
	[…]

	
	[…]

	
	[…]

	
	[…]

	
	[…]

	Dokumentu ar drošu elektronisko 
parakstu parakstīja V.Uzvārds

	Dokumentu ar drošu elektronisko 
parakstu parakstīja […]

